5 КОРПОРАЦИЯНЫҢ ӨНІМДІ ӨНДІРУГЕ ЖӘНЕ 
ӨТКІЗУГЕ КЕТКЕН ШЫҒЫНДАРЫ ЖӘНЕ ОЛАРДЫ ҚАРЖЫЛАНДЫРУ

Ұйым шаруашылық кызмет процесінде ақшамен бағалануы мүмкін ақшалай және өзге де шығын мен шығыс кешенін іске асырады.
Шығынды өтеу (мысалы, өндіріс шығындары) қарастырылады, ал шығысты өтеуді қарастырылмайды (мысалы, негізгі қорды қайта бағалауға жұмсалатын шығыс).
Шығын мен шығыс айқын (сандық көрсеткіште көрсетілген) және күнгүрт (мысалы, кәсіпорынның меншік иесінің еңбек шығынының мөлшері анықталмаған). Айқын шығын бухгалтерлік, ал күңгүрт шығын - экономикалық деп аталады.
Шығын мен шығыс экономикалық мағынасы мен тағайындалуы бойынша төмендегі бірнеше топқа біріктіріледі:
1) негізгі және айналым капиталын ұдайы жаңғыртуға жұмсалатын. Бұл шығын негізгі және айналым капиталын құрумен, қайта жаңартумен және кеңейтумен байланысты және кәсіпорынның меншікті қаражаты мен пайдасының есебінен жүзеге асырылады;
2) өнім (жұмыс, қызмет) өндірісіне жәпе сатуға жұмсалатын. Бұл шығын негізгі және айналым капиталын, сондай-ақ еңбек ресурсын тиісті мақсатта пайдаланумен байланысты. Ол өнімді, жұмысты, қызметті сатудан түсетін түсіммен өтеледі;
3) әлеуметтік-мәдени бағдарламаларға жұмсалатын. Оған мысалы, кызметкерлердің біліктілігін арттыру, кадр даярлау, қызметкерлерге тұрмыстық қызмет көрсетуге жұмсалатын шығын енгізіледі және ол кәсіпорынның меншікті қаражатынан немесе пайдадан өтеледі;
4) біржолғы шыгыс.
5) шығын орнын толтыру көзі бойынша төмендегілердің есебінен қаржыландырылатындарға бөлінеді:
· меншікті және сырттан тартылған көз;
· бюджеттің және бюджеттен тыс қордың қаражаты;
· кредит (қарыз) ресурсы.	
Шығын қабылданатын шешімге орай мына түрлерге бөлінеді: жүктелме (міндетті) және баламалы (оңтайлылық көзқарастан алып қарағанда ықтимал); өндірістік және сауда.
Сонымен бірге барлық шығысы:
· шартты-тұрақты (өндірістің және өнім, жұмыс, қызмет сатудың мөлшерінен дербес) және шартты-ауыспалы (осы мөлшерге тәуелді);
· тікелей  (өнімге  тікелей  әдіспен  бөлінетін)  және жанама (жанама әдіспен бөлінетін);
· ағымдағы және күрделі;
· негізгі және қосалкы (үстелме);
· бір элементтік және кешенді;
· нормаланатын және нормаланбайтынға бөлінеді.
Ұйымның (кәсіпорынның) барлық шығысы өзіндік құнға кіретін мынадай шығын элементтеріне бөлінеді:
· материалдық шығын;
· еңбекақы төлеу шығыны;
· әлеуметтік қажетке аударылатын аударымның әлеуметтік салықты және мемлекеттік әлеуметтік сақтандыру қорына аударымды коса алғанда) аударым;
· амортизациялық аударым;
· өзге шығын.
Осылай бөлу қанша шығын жұмсалғанын көрсетеді. Сонымен бірге шығысы кәсіпорын дербес немесе әдістемелік ұсынымның негізінде белгілейтін шығын баптары бойынша бөлінеді және осы шығын өнімнің, жұмыстың, қызметтің кай түріне жататынын көрсетеді.
Экономикалық мағынасы мен тағайындалуы бойынша өндіріске және өнім сатуға жатқызылатын шығын мен шығыс шығысы (өзіндік құн) деп аталады. Өнімнің өзіндік құны - кәсіпорынның нақты өнімнің белгіленген мөлшерін өндірумен және сатумен байланысты барлық шығынын көрсететін экономикалық санат. 
Өзіндік құн былайша бөлінеді:
· цехтық, оған жауапкершілік орталықтарының шығыны кіреді;
· өндірістік, оған өнім (жұмыс, қызмет) шығарумен байланысты барлық шығынның жиынтығы кіреді: сауда, ол өнім (жұмыс, қызмет) өткізу жөніндегі шығынды біріктіреді;
· толық, оған өнім (жұмыс, кызмет) өндірісі мен оны сатуға жұмсалатын барлық шығын кіреді.
Өзіндік құнды есептегенде шығын екі белгі бойынша, яғни өндіріс процесінде тағайындалуы және шығынды өзіндік кұнға жатқызу тәсілі бойынша жіктеледі. Сондықтан өзіндік құн шығын баптары бойынша тікелей және жанама шығынға бөлініп есептеледі. Алдымен өндіріспен және нақты өнімді сатумен тікелей байланысты шығын анықталады. Бұл ретте тікелей шот әдісі пайдаланылады. Өндіріске қызмет көрсетумен және басқарумен байланысты шығын өзіндік құнда тура ескерілуі мүмкін емес және аталмыш шығын өзіндік құнға жанама енгізіледі.
Өзіндік құн кәсіпорында бірнеше сатыда есептеледі. Бірінші сатыда өнімнің белгіленген мөлшерін өндірумен байланысты шығын ғана анықталады. Екінші кезеңде - жалпы өнімнің өзіндік кұны өндірілген өнімнің өзіндік кұнын алдағы кезеңдегі шығыстың қалдығының өзгеруіне нақтылау арқылы анықталады. Алдағы кезеңнің шығысына: жаңа өндірісті, құрылғаны, агрегатты игерумен байланысты шығыс; кейінгі кезеңнің жалға алу төлемінің жарнасы және есепті айда жұмсалған, алайда кейінгі айларда немесе жылдарда өнімнің өзіндік құнына енгізілуі тиіс өзге шығын жатады. Осы шығын қалдығының үлғаюы өндіріс шығынының мөлшерінен шегеріледі, ал кемуі - осы мөлшерге қосылады.
Үшінші кезеңде тауарлық өнімнің өзіндік құны анықталады. Бұл ретте жалпы өнімнің өзіндік құны аяқталмаған өндіріс қалдығының өзгеруіне нақтыланады. Аяқталмаған өндіріс қалдығының өсуі өзіндік құнды төмендетеді.
Бухгалтерлік есепте шығынды есептеу әдісі (жөнелту) бойынша көрсетіледі. Қаржы (салық) есептерінде шығынды кассалық әдіс (төлем бойынша) көрсетіледі. Бухгалтерлік есепті жүргізу ережесіне сәйкес шығыс жіктелімі бірнеше топтан (шығысы жеке бөлінбей) құралады, сонымен бірге шарт болуы және кәсіпорын нәтижесінің сомасы мен оның кемуі анықталуға тиіс. Төмендегі талаптар сақталған жағдайда, бухгалтерлік есепте мыналар шығыс ретінде танылады:
1) шығыс нақты шартқа, заңнамамен нормативтік актінің талаптарына,   іскерлік   қатынас   дәстүріне   сәйкес жұмсалса;
2) шығыстың сомасы анықталуы мүмкін болса;
3) ұйым актив берген немесе активті беру катысында белгісіздік болмаған жағдайда, нақты операцияның нәтижесінде ұйымның экономикалық пайдасының кемитініне шүбә келтірілмесе.
Бухгалтерлік есепте басқару мақсатында шығын баптары бойынша есеп ұйымдастырылады. Ұйым шығын баптарының тізбесін дербес белгілейді. Ұйым кызметгің кәдімгі түрінің қаржысының нәтижесін қалыптастыру  максатында  сатылған  тауардың,  өнімнің, жұмыстың, қызметтің өзіндік құнын анықтайды. Өзіндік кұн есепті жылы  да,өткен есепті жылы да шығын ретінде танылған шығыстың,  сондай-ақ кейінгі есепті жылы кіріс алуға катысты ауысқан шығыстың негізінде өнім өндірісінің ерекшеліктеріне,  жұмысты орындау мен кызмет көрсетудің және оны сату, сондай-ақ тауарды сату (қайта сату) ерекшеліктеріне байланысты нақтыланып қалыптастырылады. Мұның өзінде кезең шығысы есепті жылы толықтай сатылған өнімнің (тауардың, жұмыстың, кызметтің) өзіндік кұнында болуы мүмкін. 
1) кезең шығысы;
2) тауар (жұмыс, қызмет) сату шығысы;
3) жалпы және әкімшілік шығыстар;
4) негізгі емес қызметтің шығысы;
5) төтенше шығыс.
Жоспарлау (пайдалану) - ағымдағы шығынды басқарудыц негізгі әдісі болып табылады. Жоспарлауда алдағы кезеңнің шығынын және оның мөлшерінің орынды құрылымын белгілеу басты мақсат ретінде койылады. Ағымдағы шығынды жоспарлаудың негізгі нысаны бюджеттендіру болып табылады. Жоспарлы бюджет жалпы кәсіпорын бойынша, жекелегеи бөлімшелер мен жауапкершілік орталықтарына (шығыс, кіріс және пайда) бөлініп жасалады. Шығын бюджеті ағымдағы қызметтің кіріс және шығыс жоспарына енгізіледі.
Жекелеген бұйымның (біртектес бұйым тобының) жоспарлық калькуляциясы пайдалану шығынының есептік номенклатурасының белгіленген баптарына бөлініп салыстырылып есептеледі. Бұйымның жоспарлық калькуляциясын жасау процесінде шығынды калькуляциялау жүйесі (тапсырыстық, қайта бөлістік, нормативтік) және операциялық шығынның тікелей және тікелей емес (жанама) мөлшері анықталады.
Батыс корпорацияларында ауыспалы шығынды калькуляциялаудың «директ-костинг» деген жүйесі кеңінен таралған. «Директ-костинг» жүйесі нарықтық экономиканың ажырамас белгісі болып табылады. Осы жүйеде есеп жүргізу, талдау және басқарушылық шешім қабылдау жоғары дәрежеде біріктірілген. Аталмыш жүйеде өнім мөлшері өзгерген жағдайда ресурс шығынының қалай іс-әрекет жасайтынына жете назар аударылады.

